
ŠAKIŲ RAJONO SAVIVALDYBĖS MERAS

POTVARKIS
[bookmark: _Hlk234841980]DĖL ŠAKIŲ RAJONO SAVIVALDYBĖS BIUDŽETINIŲ, VIEŠŲJŲ IR SAVIVALDYBĖS KONTROLIUOJAMŲ ĮSTAIGŲ VADOVŲ NUOTOLINIO DARBO TVARKOS APRAŠO PATVIRTINIMO
2026 m. liepos    d. Nr. MT-
Šakiai
Vadovaudamasis Lietuvos Respublikos darbo kodekso 3 straipsnio 7 dalimi, 52
straipsniu, Lietuvos Respublikos vietos savivaldos įstatymo 25 straipsnio 5 dalimi, 27 straipsnio 2
dalies 7 ir 8 punktais:
1. [bookmark: _Hlk234840342]Tvirtinu Šakių rajono savivaldybės biudžetinių, viešųjų ir savivaldybės kontroliuojamų įstaigų vadovų nuotolinio darbo tvarkos aprašą (pridedama).
2. Pavedu Šakių rajono savivaldybės administracijos Bendrųjų reikalų 
skyriui su šiuo potvarkiu supažindinti Šakių rajono savivaldybės biudžetinių, viešųjų ir savivaldybės kontroliuojamų įstaigų vadovus bei šį potvarkį paskelbti Savivaldybės interneto svetainėje www.sakiai.lt.


Savivaldybės meras                                                                                     Raimondas Januševičius
Parengė 
Teisės, personalo ir civilinės metrikacijos skyriaus 
vedėjo pavaduotoja

Daiva Subačienė
2026-07-16





PATVIRTINTA
Šakių rajono savivaldybės mero
2026 m. liepos    d. potvarkiu Nr. MT-
ŠAKIŲ RAJONO SAVIVALDYBĖS BIUDŽETINIŲ, VIEŠŲJŲ IR SAVIVALDYBĖS KONTROLIUOJAMŲ ĮSTAIGŲ VADOVŲ NUOTOLINIO DARBO TVARKOS APRAŠAS

I SKYRIUS
BENDROSIOS NUOSTATOS
1. Šakių rajono savivaldybės biudžetinių, viešųjų ir savivaldybės kontroliuojamų įstaigų vadovų nuotolinio darbo tvarkos aprašas (toliau – Aprašas) nustato Šakių rajono savivaldybės biudžetinių, viešųjų ir savivaldybės kontroliuojamų įstaigų vadovų nuotolinio darbo tvarką.
2. Nuotolinis darbas – Šakių rajono savivaldybės biudžetinės, viešosios ir savivaldybės kontroliuojamos įstaigos vadovo (toliau – įstaigos vadovas), dirbančio pagal darbo sutartį,  pareigybės aprašyme jam priskirtų darbo funkcijų ar jų dalies visą arba dalį darbo laiko vykdymas nuotoliniu būdu įstaigos vadovui sulygtoje šalims priimtinoje kitoje negu darbovietė vietoje, naudojantis informacinėmis technologijomis.
3. Galimybe dirbti nuotoliniu būdu gali pasinaudoti visi įstaigų vadovai, kurių veiklos pobūdis ir specifika leidžia jiems priskirtas funkcijas atlikti šia darbo organizavimo forma:
3.1.  1 darbo dieną, vieną kartą per mėnesį;
3.2. esant lengvam sveikatos sutrikimui iki 2 darbo dienų;
3.3.  pagal darbo kodekso 52 straipsnio 2 dalyje nurodytus kriterijus.

II SKYRIUS
NUOTOLINIO DARBO SĄLYGOS
4. Nuotoliniu būdu dirbti iš anksto nesuderintais atsitiktiniais ar pavieniais atvejais
draudžiama.
5. Įstaigos vadovas, norintis dirbti nuotoliniu būdu, privalo užtikrinti, kad jo pasirinkta
nuotolinio darbo vieta atitiktų darbuotojų darbo saugą ir sveikatos apsaugą reglamentuojančių teisės
aktų reikalavimus. Jeigu įstaigos vadovui kyla neaiškumų dėl vietos atitikties nustatytiems
reikalavimams, jis turi kreiptis į tiesioginį vadovą – Šakių rajono savivaldybės merą (toliau – Savivaldybės meras). Įstaigos vadovas privalo rūpintis savo paties ir kitų asmenų, kurie galėtų
nukentėti dėl netinkamo darbuotojo elgesio klaidų, sauga ir sveikata, taip pat tinkamu įrangos ir darbo
priemonių naudojimu ir apsauga.
6. Įstaigos vadovui, dirbančiam nuotolinį darbą, nekompensuojamos jo patiriamos išlaidos,
susijusios su asmeninių telekomunikacijų įrenginių, kompiuterinės technikos, raštinės reikmenų ir
kitokių asmeninių priemonių ar įrangos naudojimu darbo reikmėms.
7. Įstaigos vadovui, dirbančiam nuotolinį darbą, taikomos tokios pat socialinės garantijos
kokios taikomos įstaigos patalpose dirbantiems darbuotojams, kaip jas apibrėžia Lietuvos Respublikos nelaimingų atsitikimų darbe ir profesinių ligų socialinio draudimo įstatymas ir jį įgyvendinantys teisės aktai.
                                                                      III SKYRIUS
PRAŠYMŲ DIRBTI NUOTOLINĮ DARBĄ NAGRINĖJIMAS IR SPRENDIMŲ
PRIĖMIMAS
8. Įstaigos vadovas, norintis dirbti nuotoliniu būdu, per įstaigoje naudojamą dokumentų
valdymo sistemą, neturint galimybės – tiesiogiai (el. paštu savivaldybe@sakiai.lt), teikia Savivaldybės merui su kuruojančio savivaldybės administracijos skyriaus vedėju suderintą prašymą leisti dirbti nuotoliniu būdu (1 priedas), kuriame nurodo:
8.1. konkrečią nuotolinio darbo vietą;
8.2. nuotolinio darbo laiką (laikotarpį ar datą);
8.3. nuotolinio darbo dienos pradžios ir pabaigos laiką, kuris neturi daugiau kaip
2 valandomis skirtis nuo įstaigos darbo laiko pradžios ir pabaigos;
8.4. telefono numerį, į kurį bus peradresuojami tarnybiniai skambučiai, palaikomas ryšys.
9. Savivaldybės meras prašymą išnagrinėja, prireikus paprašo įstaigos vadovo patikslinti ir (ar) papildyti jame nurodytą informaciją arba aptaria su įstaigą kuruojančio savivaldybės
administracijos skyriaus vedėju su įstaigos vadovo darbu susijusius aspektus ir ne vėliau kaip per 3
darbo dienas nuo prašymo gavimo priima sprendimą:
9.1. sutinka, jog įstaigos vadovas dirbtų nuotolinį darbą;
9.2. nesutinka, jog įstaigos vadovas dirbtų nuotolinį darbą (šis sprendimas įstaigos vadovui
motyvuojamas Aprašo 11 punkte nustatytomis aplinkybėmis).
10. Suderintas (ar atmestas) prašymas įforminamas Savivaldybės mero rezoliucija ir nukreipiamas Teisės, personalo ir civilinės metrikacijos skyriaus atsakingam darbuotojui, kuris prašymą su Savivaldybės mero rezoliucija, patvirtinančia, kad įstaigos vadovo prašymas dirbti nuotoliniu būdu suderintas / atmestas, siunčia įstaigos vadovui iš Dokumentų valdymo sistemos el. paštu. Potvarkiai nerengiami. 
11. Savivaldybės meras turi teisę neleisti dirbti nuotoliniu būdu, esant vienai ar kelioms
toliau nurodytoms aplinkybėms:
11.1. pageidaujamo darbo nuotoliniu būdu metu įstaigos vadovas privalo dalyvauti
posėdžiuose, pasitarimuose ar kituose renginiuose;
11.2. dėl nuotolinio darbo negali būti užtikrinamas tinkamas įstaigos funkcionavimas;
11.3. įstaigos vadovo veiklos pobūdis ir specifika neleidžia jam priskirtų funkcijų ar jų dalies atlikti sulygtoje kitoje negu įstaiga vietoje;
11.4. dirbant nuotoliniu būdu gali nukentėti darbo kokybė;
11.5. darbas nuotoliniu būdu daro neigiamą įtaką įstaigos vadovo darbo kokybei;
11.6. yra duomenų, kad įstaigos vadovas piktnaudžiauja galimybe dirbti nuotoliniu būdu;
11.7. esant kitoms objektyviai pagrįstoms aplinkybėms.

                                                                IV SKYRIUS
NUOTOLINIO DARBO TVARKA
12. Įstaigos vadovui, dirbančiam nuotolinį darbą, įstaiga suteikia prieigą prie įstaigos
naudojamos dokumentų valdymo sistemos, kitų įstaigoje naudojamų informacinių sistemų,
tarnybinio elektroninio pašto dėžutės.
13. [bookmark: _Hlk235092585]Įstaigos vadovui, dirbančiam nuotolinį darbą, Savivaldybės meras ir įstaigos veiklą
kuruojančio savivaldybės administracijos skyriaus vedėjas pateikia užduotis per įstaigoje naudojamą
dokumentų valdymo sistemą, elektronine forma, siųsdamas jas į darbuotojo, dirbančio nuotolinį
darbą, tarnybinio elektroninio pašto dėžutę, ir (ar) žodžiu telefonu.
14. Įstaigos vadovas, dirbantis nuotolinį darbą, privalo:
14.1. užtikrinti, kad nuotolinio darbo vietoje būtų interneto prieiga, kompiuterinė technika ir telefonas;
14.2. ne rečiau kaip kas 30 minučių tikrinti savo tarnybinio elektroninio pašto dėžutę,
atsakyti į elektroninius laiškus ir operatyviai atsiliepti į skambučius telefonu (praleidęs skambučius
perskambinti ne vėliau kaip per valandą);
14.3. pavedimus atlikti laiku nustatytais terminais;
14.4. esant tarnybinei būtinybei nedelsiant, bet ne vėliau kaip per 1 valandą atvykti į įstaigą
arba kitą Savivaldybės mero ar kuruojančio skyriaus vedėjo nurodytą vietą atlikti įstaigos vadovui
priskirtų funkcijų;
14.5. vieną kartą per mėnesį atsiskaityti apie darbo nuotoliniu būdu rezultatus ir el. paštu pateikti ataskaitą Savivaldybės įstaigos veiklą kuruojančio savivaldybės administracijos skyriaus vedėjui apie nuotoliniu būdu atliktas užduotis (2 priedas); 
14.6. laikytis Lietuvos Respublikos teisės aktuose nustatytų darbų saugos ir kitų teisės aktų
reikalavimų;
14.7. užtikrinti gaunamos, siunčiamos informacijos saugumą ir konfidencialumą, teisės aktų, reglamentuojančių duomenų apsaugą nuostatų laikymąsi.
15. Savivaldybės meras, organizuodamas nuotolinį darbą, turi teisę:
15.1. nustatyti užduočių pateikimo įstaigos vadovui ir atsiskaitymo už nuotolinio darbo
rezultatus būdus;
15.2. nustatyti prisijungimo prie įstaigos dokumentų valdymo sistemos ar kitų įstaigoje
naudojamų informacinių sistemų reikalavimus.
16. Sutikimą dirbti įstaigos vadovui nuotolinį darbą Savivaldybės meras atšaukia esant bent
vienai iš šių aplinkybių:
16.1. įstaigos vadovo, dirbančio nuotolinį darbą, prašymu, pateiktu Savivaldybės merui per
įstaigoje naudojamą dokumentų valdymo sistemą, neturint galimybės – tiesiogiai (el. paštu savivaldybe@sakiai.lt );
16.2. dėl nuotolinio darbo nukenčia įstaigos vadovo atliekamų funkcijų kokybė ir
efektyvumas;
16.3. dėl nuotolinio darbo neužtikrinamas įstaigos tikslų ir uždavinių įgyvendinimas.
                                                                 V SKYRIUS
BAIGIAMOSIOS NUOSTATOS
17. Nuotolinio darbo atveju dirbtas laikas apskaičiuojamas kaip įprastas dirbtas darbo laikas.
Savo darbo laiką įstaigos vadovas skirsto savo nuožiūra, nepažeisdamas maksimaliojo darbo ir
minimaliojo poilsio laiko reikalavimų.
18. Nuotolinis darbas nesukelia darbo stažo apskaičiavimo, skyrimo į aukštesnes pareigas,
kvalifikacijos tobulinimo ribojimų, neriboja ir nevaržo kitų įstaigos vadovo darbo teisių. Darbdavio
nustatyta nuotolinio darbo įgyvendinimo tvarka neturi pažeisti įstaigos vadovo asmens duomenų
apsaugos ir jo teisės į privatų gyvenimą.
19. Šis Aprašas tvirtinamas, keičiamas, pripažįstamas netekusiu galios Savivaldybės mero
potvarkiu.
20. Šio Aprašo nuostatų nesilaikymas laikomas darbo pareigų pažeidimu.
_______________________________________________
Šakių rajono savivaldybės biudžetinių,
viešųjų ir savivaldybės kontroliuojamų įstaigų vadovų nuotolinio darbo tvarkos aprašo 
1 priedas


(įstaigos pavadinimas)
(darbuotojo pareigos, vardas ir pavardė)
Šakių rajono savivaldybės merui
PRAŠYMAS DIRBTI NUOTOLINIU BŪDU
(data)
(sudarymo vieta)
Prašau man leisti dirbti nuotoliniu būdu.
Nuotolinio darbo vieta (tikslus adresas kur bus dirbama)	
Nuotolinio darbo laikas: nuo	iki	.
Nuotolinio darbo pradžios ir pabaigos laikas:	
Telefono numeris, į kurį bus peradresuojami tarnybiniai skambučiai, palaikomas ryšys:
Atliekamos funkcijos ir užduotys:	.
Patvirtinu, kad:
1. esu susipažinęs (-usi) su Šakių rajono savivaldybės biudžetinių, viešųjų ir savivaldybės kontroliuojamų  įstaigų vadovų nuotolinio darbo tvarkos aprašu ir dirbdamas (-a) nuotoliniu būdu laikysiuosi nustatytų reikalavimų;
2. turiu interneto prieigą, kompiuterinę techniką ir telefoną nuotoliniam darbui dirbti;
3. nuotolinio darbo vieta ir naudojamos darbo priemonės atitinka darbuotojų darbo saugą ir
sveikatą reglamentuojančių teisės aktų reikalavimus;
4. atsisakau prašyti kompensacijos už asmeninių darbo priemonių (asmeninio telefono,
kompiuterinės technikos, kanceliarinių ir kitų darbo priemonių ar įrangos ir pan.)
naudojimą/nusidėvėjimą nuotolinio darbo metu;
5. užtikrinsiu saugų elektroninės informacijos teikimą ir (ar) gavimą informacijos perdavimo
tinklais. Naudojantis informacinių technologijų priemonėmis bus užtikrintas elektroninės
informacijos elektroninės informacijos saugos ir kibernetinio saugumo reikalavimų laikymasis;
6. laikysiuosi darbo saugos reikalavimų nuotolinio darbo funkcijų atlikimo metu, taip pat
patvirtinu, kad jeigu trauma bus patirta laiku, kuris pagal susitarimą nepriskiriamas darbo laikui, arba
su darbo funkcijų atlikimu nesusijusiomis aplinkybėmis, įvykis nebus laikomas nelaimingu atsitikimu
darbe;
7. saugosiu įstaigos konfidencialius duomenis ir informaciją;
8. laikysiuosi visų Lietuvos Respublikos teisės aktų, kurių turiu laikytis dirbdamas (-a)
įstaigos patalpose.



(pareigos)                                                                           (parašas)                                                                                 (vardas, pavardė)
Šakių rajono savivaldybės biudžetinių,
viešųjų ir savivaldybės kontroliuojamų įstaigų vadovų nuotolinio darbo tvarkos aprašo 
2 priedas

ATASKAITA APIE NUOTOLINIU BŪDU ATLIKTAS UŽDUOTIS
Įstaiga:
Įstaigos vadovo pareigos, vardas, pavardė:
Data (nuo – iki):
	Laikas, skirtas darbui
	Atlikta užduotis, veiklos rezultatas (pateikiamas trumpas aprašymas)
	Pastabos, problemos

	
	
	

	
	
	

	
	
	

	
	
	

	
	
	



Įstaigos vadovas                                      (parašas)                                         (vardas, pavardė)

